Per Oscar Andersen
Store norske leksikon,Sport og spill,Friidrett,Løp
Per Oscar Andersen var en norsk friidrettsutøver som spesialiserte seg i sprint. Hans beste prestasjoner kom i 1927 da han satte skandinavisk rekord på 100 m med 10,5. Denne tiden ble stående som norsk rekord i elleve år, til 1938. Senere slo Andersen Europas beste sprintere på 100 m i et Bislett-stevne.
Andersen vant NM på 100 og 200 m 1926 og 1927. I 1927 ble han tildelt kongepokalen. Han vant tre NM-gull i hopp uten tilløp og seks NM i stafett.Andersen satte tre norske rekorder på 200 m i 1926, og ble dette året den første nordmann under 22 sekunder på 200 m. Den beste tiden var 21,6 som ble stående som norsk rekord til 1939.Han måtte legge opp etter 1927-sesongen på grunn av sykdom.Klubb: Ørnulf, Oslo. Les mer i Store norske leksikon friidrett løping